Скупштина општине Врњачка Бања на\_\_\_ седници одржаној дана\_\_\_\_\_\_\_.године, на основу члана 146. Закона о планирању изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - Одлука УС, 50/2013 - Одлука УС, 98/2013 - Одлука УС, 132/2014, 145/2014 и 95/2018), чл.14. Одлуке о постављању балон-хала спортске намене на територији општине Врњачка Бања (''Сл. лист општине Врњачка Бања'', бр. 2/2014 и 21/2014) и чл. 36. Статута општине Врњачка Бања (''Службени лист општине Врњачка Бања'', бр.23/2016 -пречишћен текст), донела је

ОДЛУКУ

О ДАВАЊУ НА КОРИШЋЕЊЕ БАЛОН ХАЛЕ У ОТРОЦИМА МЕСНОЈ ЗАЈЕДНИЦИ ОТРОЦИ

Члан 1.

Овом одлуком даје се на коришћење, без накнаде, Месној заједници Отроци привремени објекат-балон хала са свлачионицама, изграђена на кп.бр.740 КО Отроци, по одобрењу Службе за урбанизам, еколошке и имовинско правне послове-Одсека за урбанизам и еколошке послове бр.350-99/15 и 351-268/15 од 22.7.2015.године, на име инвеститора изградње општине Врњачка Бања, да исти користи, када је не користи ОШ ''Бранко Радичевић'' Вранеши.

Објекат из става 1.овог члана даје се на коришћење Месној заједници Отроци за обављање спортских активности, одн. за спортске намене, за које потребе је и изграђен.

Обавезује се корисник да пре почетка коришћења балон хале прибави одобрење за коришћење балон-хале, које издаје надлежна организациона јединица по поступку за утврђивање подобности објекта за употребу предвиђеном законом којим се уређује изградња објеката, у року од осам дана од дана достављања акта о подобности објекта за употребу.

Члан 2.

Месна заједница Отроци преузима на коришћење наведени привремени објекат-балон халу из чл. 1. ове одлуке и обавезна је да исту користи у складу са природом и наменом ствари и да истом управља у складу са законом, важећим подзаконским прописима и важећим актима општине Врњачка Бања и измирује све обавезе везано за коришћење струје, воде, телефона, грејања са прикључака у функцији наведеног привременог објекта, као и све друго, а што је везано за коришћење предметног привременог објекта, о чему се између Општине и Месне заједнице Отроци закључује уговор којим се ближе уређују међусобна права и обавезе по основу пренетог права коришћења.

Примопредаја на коришћење из чл.1. ове Одлуке врши се записнички након закључивања уговора са Општином.

Члан 3.

МЗ Отроци нема право располагања, отуђења, давања у закуп, стављања хипотеке или другог терета на описаном објекту, што се ближе регулише уговором између општине и МЗ Отроци. По закључењу уговора са општином Врњачка Бања којим ће се уредити међусобна права и обавезе, МЗ Отроци преузима на коришћење привремени објекат-балон халу из чл. 1 ове одлуке.

Члан 4.

Овлашћује се Председник општине Врњачка Бања да о давању на коришћење привременог објекта из чл.1. ове одлуке закључи уговор са МЗ Отроци.

Члан 5.

Општина Врњачка Бања коришћење привременог објекта-балон хале из чл.1 ове одлуке може да одузме ако балон-халу користи супротно намени и не измирује обавезе из чл.2.ове одлуке.

Обавезује се Општинско правобранилаштво да предузме све мере и активности око утврђивања права својине предметних објеката и непокретности и уписивања у одговарајуће регистаре.

Члан 6.

Ова Одлука ступа на снагу осмог дана од дана објављивања у ''Сл. листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

Број\_\_\_\_\_\_\_\_\_\_од \_\_\_\_\_\_\_.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

ПРАВНИ ОСНОВ:

Чл. 146. Закона о планирању изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - Одлука УС, 50/2013 - Одлука УС, 98/2013 - Одлука УС, 132/2014, 145/2014 и 95/18), регулише да постављање и уклањање мањих монтажних објеката привременог карактера на јавним и другим површинама (киосци, баште угоститељских објеката, тезге и други покретни мобилијар), балон хала спортске намене, надстрешница за склањање људи у јавном превозу, објеката за депоновање и сепарацију речних агрегата и пловећих постројења на водном земљишту, обезбеђује и уређује јединица локалне самоуправе.

На основу ове одредбе закона, донета је Одлука о постављању балон-хала спортске намене на територији општине Врњачка Бања (''Сл. лист општине Врњачка Бања'', бр. 2/14 и 21/14), којом се уређују услови и начин постављања и уклањања балон-хала спортске намене на територији општине Врњачка Бања.

РАЗЛОЗИ И ОБЈАШЊЕЊА:

Преносом балон хале са општине Врњачка Бања на МЗ, стварају се услови да се балон хала оптимално користи, тако што ће исту користити ученици ОШ ''Бранка Радичевић'', тако и грађани насељеног места Отроци и осталих места на том потесу.

Са свих напред наведених разлога, а због оправданог интереса Општине Врњачка Бања предлаже се давање на коришћење описаног привременог објекта МЗ Отроци на који начин се решава питање коришћења балон хале.

Ближи услови коришћења балон хале који је предмет ове Одлуке биће утврђени закључењем уговора између Општине Врњачка Бања и МЗ Отроци.

ФИНАНСИЈСКИ ЕФЕКТИ:

За реализацију ове Одлуке није неопходно у буџету обезбедити финансијска средства

СТУПАЊЕ НА СНАГУ И ОБЈАВЉИВАЊЕ је осмог дана од дана објављивања у „Сл. листу Општине Врњачка Бања“ у складу са чл. 196 тачка 3 став 3 и 4. тачка Устава Републике Србије („ Сл. гласник РС бр.98/2006“)

ОПШТИНСКА УПРАВА ОПШТИНЕ ВРЊАЧКА БАЊА